open-index/open-wikipedia-markdown huggingface dataset:
Ernest Hemingway

**Ernest Miller Hemingway** esset un autor de USA. Il nascet li 21-im de julí 1899 in Oak Parks (Illinois) e morit li 2-im de julí 1961 in Ketchum (Idaho). Ernest Hemmingway ganiat li Nobel Premie de litteratura in li annu 1954.

Ernest Hemingway es li autor de mult classic ovres del moderni litteratura del Unit States de America. Il anc laborat quam jurnalist e anc esset raportero in li Unesim Guerre Mundal. 

## Ovres
Li max important ovres de Ernest Hemingway es:
* 1925 In Our Time
* 1926 The Sun Also Rises
* 1929 A Farewell to Arms
* 1937 To Have and Have Not
* 1940 For Whom the Bell Tolls
* 1952 The Old Man and the Sea
Vin

**Vin** es un alcoholic trincage. It es productet ex fermentat uves. Vin have un grand importantie in li religion de cristianisme pro que it es li simbol por li sangue de Jesu. Li tecnica por cultivar vin es nominat vinicultura.

Hay diferent sortes de vin quam rubi vin, blanc vin, rosé vin e vin spumant.

Li percentage de alcohol in vin es customarimen inter 9 e 15 percentes.

Vin existe desde adminim ottmill annus. Vin es tre populari in li landes del sudal Mediterraneo in Europa.
Bakuriani

**Bakuriani** (Georgian: ბაკურიანი) es un li village turistic in Georgia. It es li centre del sport hivernal del land in li montania Caucás. Bakuriani apartene al region Samtskhe–Javakheti e al municipie Borjomi.

Bakuriani havas 1879 (2014) habitantes e es situat sur un altore de 1700 metres.

Bakuriani es situat in li centre del land. It es un populari destination de turisme. It hay un ski-saltería e pistes por skiar.
Alice Cooper

**Alice Cooper** (Vincent Damon Furnier) es un musico del USA. Il nascet li 4-im de februar 1948 in Detroit (Michigan), USA quam Vincent Damon Furier.

Inter 1968 e 1974 Alice Cooper esset li nómine de un musico-gruppe de Hard Rock Musico. Li gruppe dissoluet in li annu 1974 e li cantator del gruppe Vincent Damon Furier adoptet li nómine del gruppe por se self.

Alice Cooper es famosi pro su spectacul sur li estrade durant concertes. Li presentation sur li estrade contene elementes del horrore e comica. Li textus del canzones de Alice Cooper sovente es tre provocativ. Li stil de Alice Cooper es Hard Rock Musico.

Alice Cooper anc es activ quam actor e ludet in quelc horror-filmes.
Jeté Laurence

**Jeté Laurence** es un actoressa de USA. Ella nascet li 27-im de julí 2007 in li USA e ludet li principal rol de *Elllie Creed* in li horror-film Pet Semetary 2019. 

Jeté Laurence es li juniori sestra del actoressas Oona Laurence e Aimee Laurence. Ella es activ quam actoressa desde li annu 2014.

## Filmografie
* 2014: Little (Curt film)
* 2015: The Americans (Serie de television, Episode 3x01)
* 2015: The Affair (Serie de television, Episode 2x01)
* 2015: Sand Castle (Curt film)
* 2015: Marvel’s Jessica Jones (Serie de television, Episode 1x05)
* 2015–2017: [Younger (Serie de television, 5 episodes)
* 2015–2018: Sneaky Pete (Serie de television, 8 episodes)
* 2016: Falling Water  (Serie de television, Episode 1x06)
* 2016: To Shop (Curt film)
* 2017: Friends from College (Serie de television, 4 episodes)
* 2017: The Snowman (Film)
* 2018: Night Comes On
* 2018: The Ranger
* 2019: Pet Sematary
Vladimir Sorokin

**Vladimir Georgiyevich Sorokin** es un post-modern autor de Russia. Il nascet li 7-im de august 1955 in Bykovo apu Moscva e es del max populari autores in li modern russian litteratura.

Vladimir Sorokin studiat li scientie de ingerniero in Moscva. Il esset in oposition contra li comunist sistema del Soviet-Union e publicat su ovres secretmen in li opositional samisdat-presse. Il posset publicar su unesim racontas in li Soviet-Union in li annu 1989, antey su ovres esset publicat in li extrania.

Vladimir Sorokin es egardat quam un del max grand criticos del political sistema del russian presidente Vladimir Putin.

## Ovres
Vladimir Sorokin scrit mult romanes, racontas, poemas,dramas, teatrages e libres por filmes.
Li max important ovres de Vladmimir Sorokin es:
* 1983 Очередь (Li linea) 
* 2006 День опричника) (Li die del oprichnik)
* 2010 Метель (Li nive-storm)
* 2013 Telluria (Теллурия), 
* 2015 Manaraga. Diarium de un mastro-cocinero.
Janine Wissler

**Janina Wissler** (anc Janine Wissler) es un féminin politico de Germania. Ella nascet li 23-im de mai 1981 in Langen e esset inter li 27-im de februar 2021 e li 19-im de octobre 2024 co-presidente del levul-populist partise Die Linke. Janine Wissler es un representante del radical comunistic parte de su partise.

## Personal e professional vive
Janine Wissler studiat political scientie in Frankfurt. Inter 2002 e 2007 ella laborat quam venditora.

## Political cariera
* 2004 Janine Wissler devenit membre del levul partise Labor e Justicie - Li Electoral Alternative.
* 2007 Per li fusion del Labor e Justicie - Li Electoral Alternative con li post-comunistic Partise del Democratic Socialisme (Germania) Janine Wissler devenit membre del partise Die Linke.
* 2008 Janine Wissler es electet li parlament del país federal Hesse.
* 2008-2009 Vice-presidente del fraction del partise Die Linke in li parlament del país federal Hesse.
* 2009 Janine Wissler devenit chef del fraction del partise Die Linke in li parlament del país federal Hesse.
* 2012 Wissler candidat sin successe al oficie del borgomastro de Frankfurt e recivet solmen 3,8 percentes.
* 2014 Wissler es electet quam vice-presidente del partise Die Linke.
* 2018 Wissler candidat al oficie del borgomastro de Frankfurt e recivet 8,8 percentes.
* 2021 Janine Wissler es electet quam presidente del partise Die Linke con 84 percentes.
* 2021-2024 Janine Wissler esset co-presidente del partise Die Linke inter li 27-im de februar 2021 e li 19-im de octobre 2024 
* 2022 Janine Wissler es rielectet quam presidente del partise Die Linke con solmen 57,5 percentes pos un serie de defetes de su partise.
* 2024 Janine Wissler ne candidat plu quam presidente del partise Die Linke pos un serie de defetes de du partise in pluri electiones.
Modest Mussorgsky

**Modest Petrovich Mussorgsky** (russ: Модест Петрович Мусоргский) esset un famosi russ compositor de classic musica in li 19-im secul. Il nascet li  21-im de marte 1839 in Karevo in li guvernia Pskov e morit li 28-im de marte 1881 in Moscva). Mussorgsky es egardat quam un del max índependent compositores de Russia. e esset membre del Gruppe de Quin.

## Ovre
Modest Mussorgsky devenit famosi per su óperas quam Boris Gordunov e li cicle por piano Pictureas de un exposition. Pro su tost morte in li etá de 42 annus mult de su ovres restat íncomplet.
Unit National Movement (Georgia)

**Unit National Movement** (curt: ENM, georgian: ერთიანი ნაციონალური მოძრაობა/Ertiani Nazionaluri Modsraoba) es un political partise in Georgia. It esset in li octobre 2001 del ex-president Mikheil Saakashvili. Li Unit National Movement es un dextri-liberal partise quel suporta li integration de Georgia in li NATO e li Europan Union.

## General information
* Fundation: Octobre 2001
* Colores: rubi e blanc
* Sede: Tbilisi
* Presidente: Levan Khabeishvili
* Initiator e honor-presidente: Mikheil Saakashvili
* Membres in li national parlament: 27 de 150 membres
* Political direction: dextri-liberal, por li integration de Georgia in li NATO e li Europan Union.
* Electoral resultates: 54,87 percent in li electiones al parlament de Georgia in li annu 2012

## Historie
Li Unit National Movement esset fundat de Mikheil Saakashvili e esset li initiator del Revolution del roses in li annu 2003 contra li guvernament de Eduard Shevardnadze. Li Unit National Movement esset in li guvernament inter 2004 e 2012. In li annu 2012 li Unit National Movement perdit li parlamentari electiones contra li partise Georgian Reve e desde li annu 2012 it es in li oposition.

Ye li februar 2021 li presidente del partise Nika Melia esset arestat del guvernament del partise Georgian Reve. Levan Khabeishvili es electet ye li 30-im de januar 2023 quam nov presidente del partise.

## Externi ligamantes
* Internet-págine del Unit National Movement
Nika Melia

**Nikanor 'Nika' Melia** (Georgian: ნიკა მელია) es un politico de Georgia. Il nascet li 21-im de decembre 1979 in Tbilisi e esset inter li 27-im de decembre 2020 e li 30-im de januar 2023 li presidente del partise Unit National Movement. Ye li 11-im de marte 2024 Nika Melia fundat li partise Ahali e esset electet quam su presidente.

## Personal e professional vive
Nika Melia studiat international relationes in Oxford (Anglia) e jurisprudentie al Academia del ministerie por li securitá del state in Tbilisi.

Nika Melia ne es maritat.

## Political cariera
* 2016-2019 Membre del parlament de Georgia por li Unit National Movement.
* 2020 Nika Melia esset denov in li parlament, ma refusat acceptar li mandate. Nika Melia es electet li 27-im de decembre 2020 presidente del Unit National Movement quam successor de Grigol Vashadze.
* 2021 Nika Melia es arestat li 23-im de februar 2021 por li organisation de violent demonstrationes contra li guvernament in li annu 2019.
* 2023 Nika Melia perdit li oficie del presidente del partise Unit National Movement li 30-im de januar 2023. Per un interni election Levan Khabeishvili devenit li nov presidente del Unit National Movement. In li decembre 2023 Nika Melia forlassat li partise Unit National Movement.
* 2024 Nika Melia fundat ye li 11-im de marte 2024 li partise Ahali e esset electet quam presidente de ti partise.
Daniela Schmitt

**Daniela Schmitt** es un féminin politico de Germania. Ella nascet li  5-im de august 1972 in Alzey e es desde li 18-im de may 2021 ministra por trafic, agicultura e vinicultura del país federal Rheinland-Palatinia. Daniela Schmitt es membre del Líber Democratic Partise de Germania e esset li prim-candidate de su partise in li electiones al parlament del federal país Rheinland-Palatinia in li marte 2021 e in li marte 2025.

## Personal e professional vive
Daniela Schmitt ha fat un aprentise quam comerciant del bank. Pos to ella studiat economie in Frankfurt. Inter 2011 e 2016 Daniela Schmitt esset directora de un bank in Mainz.

## Political cariera
* 2005 Daniela Schmitt devenit membre del liberal Líber Democratic Partise de Germania.
* 2013 Vice-presidente del Líber Democratic Partise in li país Rheinland-Palatinia e membre del presidentie del Líber Democratic Partise sur li national nivelle.
* 2016 Daniela Schmitt devenit in li may 2016 secretario del state in li ministerie de economie, trafic, agricultura e vinicultura in li país federal Rheinland-Palatinia.
* 2021 Prim-candidate de su partise in li electiones al parlament del federal país Rheinland-Palatinia in li marte 2021.
* 2021 Daniela Schmitt devenit ye li 8-im de may 2021 ministra por trafic, agicultura e vinicultura del país federal Rheinland-Palatinia e devenit membre del presidentie national del Líber Democratic Partise de Germania.
* 2025 Daniela Schmitt denov esset li prim-candidate de su partise in li electiones al parlament del federal país Rheinland-Palatinia in li marte 2025, ma li partise fallit inear in li parlament.
Hans-Ulrich Rülke

**Hans-Ulrich Rüle** es un politico de Germania. Il nascet li  3-im de octobre 1961 in Tuttlingen e es desde li annu 2009 chef del fraction del Líber Democratic Partise de Germania in li país federal Baden-Württemberg. Hans-Ulrich Rülke es membre del Líber Democratic Partise de Germania e esset li prim-candidate de su partise in li electiones al parlament del federal país Baden-Württemberg in li mart 2021 e in li electiones 2026. Desde li annu 2026 il es anc presidente del Líber Democratic Partise de Germania in li país federal Baden-Württemberg.

## Personal e professional vive
Hans-Ulrich Rülke studiat germanistica, political scienties, historie e socialogie in Konstanz. In li annu 1992 il fat su doctoratu. Hans-Ulrich Rülke laborat quam instructor in un gimnasium in Pforzheim.

Hans-Ulrich Rülke es maritat e have tri infantes. Il habita in Pforzheim.

## Political cariera
* 1985 Hans-Ulrich Rülke devenit membre del liberal Líber Democratic Partise de Germania.
* 1999 Membre del consilie municipal de Pforzheim.
* 2000 Il devenit chef del organisation de su partise in li Subdistricte Pforzheim.
* 2001 Desde li annu 2001 Rülke es membre in li presidentie del Líber Democratic Partise de Germania in li país federal Baden-Württemberg.
* 2006 Rülke es electet in li parlament de Baden-Württemberg.
* 2009 Chef del fraction del Líber Democratic Partise de Germania in li parlament de Baden-Württemberg.
* 2015 Vice-presidente del Líber Democratic Partise de Germania in Baden-Württemberg.
* 2016 Prim-candidate de su partise in li electiones al parlament del federal país Baden-Württemberg in li annu 2016.
* 2021 Prim-candidate de su partise in li electiones al parlament del federal país Baden-Württemberg in li marte 2021.
* 2025 Hans-Ulrich Rülke devenit presidente del Líber Democratic Partise de Germania in li país federal Baden-Württemberg.
* 2026 Prim-candidate de su partise in li electiones al parlament del federal país Baden-Württemberg in li marte 2026.
Nikolay Rybakov

**Nikolay Igorevich Rybakov** (Russ: Николай Игоревич Рыбаков) es un politico de Russia. Il nascet li  24-im de decembre 1978 in Sant Peterburg e es desde li annu 15-de decembre 2019 presidente del liberal partise Jabloko.

## Personal e professional vive
Nikolay Rybakov studiat economie al technical universitá de Sant Peterburg. Inter 2008 e 2015 il esset executiv director del organisation por li protection del circumité BELLONA. Rybakov anc esset chef-redactor del medies de ti organisation.

## Political cariera
Nikolay Rybakov havet diversi mandates in local parlamentes de Russia.
* 2000-2008 Membre in regional parlamentes in li region Sant Peterburg.
* 2015-2019 Vice-presidente del liberal partise Jabloko.
* 2019 Desde li 15-im de decembre 2019 Nikolay Rybakov es li presidente del liberal partise Jabloko.
Dmytro Kuleba

**Dmytro Kuleba** (Дмитро Кулеба) es un politico de Ukraina. Il nascet li 19-im de april 1981 in Sumy e esset inter li 4-im de marte 2020 e li 5-im septembre 2024 ministre por externi aferes del Ukraina in li guvernament de Denys Shmyhal.

## Personal e professional vive
Dmytro Kuleba studiat international jure al institut por international relationes del universitá de Kiev. Pos su studies Kuleba laborat quam diplomat por li Ukraina. In li annu 2006 il fat su doctoratu in jurisprudentie.

Dmytro Kuleba es maritat con Yevheniya Kuleba e li cuple have un filio Yegor e un filia Lyubov.

## Political cariera
* 2005-2009 Triesim e duesim secretario de Ukraina in Vienna che li Organisation por Securitá e Cooperation in Europa.
* 2016-2019 Representant de Ucraina che li Consilie del Europa.
* 2019-2020 Dmytro Kuleba esset inter li 29-im de august 2019 til li 4-im de marte 2020 vice-prim-ministre por europan aferes.
* 2020 Dmytro Kuleba devenit ministre por externi aferes de Ukraina ye li 4-im de marte 2020 in li guvernament de Denys Shmyhal.
* 2020-2024 Dmytro Kuleba esset inter li 4-im de marte 2020 e li 5-im septembre 2024 ministre por externi aferes del Ukraina.
* 2024 Presidénte Volodymyr Zelensky disengageat Dmytro Kuleba remplazzat le per Andrii Sybiha
Giuseppina Bozzacchi

**Giuseppina Bozzacchi** esset un ballette-dansera de Italia. Ella nascet li  23-im de novembre 1853 in Milano (Italia) e morit li 23-im de novembre 1870 in Paris (Francia) ye li die de su 17-im anniversarie. Ella devenit famosi pro su rol de Swanhilda in li ballette Coppélia de Léo Delibes. 

Giuseppina Bozzacchi dansat li rol de Swanhilde deci-ott vezes in li ópera de Paris, anc avan li imperator Napoleon III. Por li ultim vez ye li 31-im de august 1870. Pos ti representation li ópera devet clúder pro li Prussian-francesi guerre 1870. Giuseppina Bozzacchi ne recivet su salarie e suffret fame. Pro to ella maladijat e morit ye li die de su deci-settesim anniversarie pro variol.
Euclid

**Euclid** o Euclides (ancian grec: Εὐκλείδης) esset un matematico del ancian Grecia. Il vivet circa inter 325 ante Cristo til 265 ante Cristo in Alexandria (hodie: Egypt). Euclid es egardat quam fundator o patre del geometrie. Su ovre *Elementes* es inter max influential ovres in li historie del matematica.

Euclid anc scrit pri perspective conic sectiones, li teorie del númere e pri li teorie de musica.
Mikheil Saakashvili

**Mikheil Saakashvili** (მიხეილ სააკაშვილი) es un politico de Georgia. Il nascet li 21-im de decembre 1967 in Tbilisi e esset inter li  25-im de januar 2004 til 17-im de novembre 2013 presidente de Georgia.

## Personal e professional vive
Mikheil Saakashvili studiat international relationes in Kiev (Ukraina) e pos il studiat anc in Strasbourg e in New York.

Mikheil Saaskashvili habita nu in Ukraina pro que li actual guvernament de Georgia persecuta le. Pos li perde del parlamentari electiones de su partise in li annu 2013 Saakashvili forlassat Georgia. In Georgia Saakishvili esset condamnat a pluri annus de cárcere pro diversi crimines. Saakashvili self egarda ti judicament quam politicalmen contra il. Il devenit cive de Ukraina e pro to perdet li civitá de Georgia.

Inter 2017 til li annu 2019 Saakashvili habitat in USA pos que il criticat li ex-presidente de Ucraina Petro Poroshenko pro coruption. Mikheil Saakashvili retornat a Ukraina in li annu 2019 quande li nov presidente de Ucraina Volodymyr Zelensky rendit le li civitá de Ukraina.

Mikheil Saakashvili es maritat con Sandra Roelofs de Nederland e li cuple have du filios.

## Political cariera
* 1995-2002 Membre del parlament de Georgia.
* 2000-2001 Ministre de justicie de Georgia.
* 2003 Mikheil Saakashvili ductet li revolution de roses contra li presidente Eduard Shevardnadze.
* 2004-2013 25-im de januar 2004 til 17-im de novembre 2013 Mikheil Saakashvili esset presidente de Georgia.
* 2005 Temporarimen prim-ministre de Georgia por du semanes.
* 2015-2016 Guvernator del Districte Odessa in Ukraina.
* 2017 Saakiashvili fundat li political partise Movement de Nov Forties (Ukraina) in Ukraina e devenit su presidente.
* 2017-2019 Presidente del Unit National Movement (Georgia).
* 2020 Honor-presidete del Unit National Movement (Georgia).
Urine

280px|thumb|right|Un botelle quel contene urine

**Urine** es li liquide quel li córpor de homes o animales secree. Li urine es productet in li renes e es ductet per li uretre e li vessic ex li córpor. Li secreetion del urine servi por regular li sistema del liquides e electolites in li córpor del homes o vertrebrates.

Li homal urine have un yelbatri color. Urine lude un important rol in li nitrogen-cicle del terra. Li action por secreer urine have li nómine urinar o plu ordinari pissar.
Heinrich Zille

**Heinrich Rudolf Zille** esset un german pictor, fotograf e grafico. Il nascet li 10-im de januar 1858 in Radeburg apu Dresden e morit  li 9-im de august 1929 in Berlin. Heinrich Zille havet li moc-nómine *Pinselheinrich*. In su arte il preferet protretar li omnidial vive del german cité capital Berlin.

Heinrich Zille es max famosi pro su amusant dessines in li satirical jornal Simplicissimus (Jornal). Li famosi pictor Max Liebermann promoet Heinrich Zille. Heinrich Zille esset parte del artistic stil de Art Nouveau.

Heinrich Zille esset maritat con Hulda Frieske, qui morit in li annu 1919. Li cuple havet tri infantes.
Lunedí

**Lunedí** es li unesim die del semane. It es li die pos soledí e li die ante mardí. Li parol lunedí in Interlingue es derivat del latin-parol *Dies Lunae* quel significa *Die del [[lune]]*. Secun li ancian abrahamian judic-cristan-islamic calendare lunedí es li duesim die del semane.
Mardí

**Mardí** es li duesim die del semane. It es li die pos lunedí e li die ante mercurdí. Li parol mardí in Interlingue es derivat del latin-parol *Dies Martis* quel significa *Die del [[Mars (Deo)|Mars]]*. Ergo it es nominat secun li roman deo del guerre Mars. Secun li ancian abrahamian judic-cristan-islamic calendare mardí es li triesim die del semane.
Mercurdí

**Mercurdí** es li triesim die del semane. It es li die pos mardí e li die ante jovedí. Li parol mercurdí in Interlingue es derivat del latin-parol *Dies Mercurii* quel significa *Die de [[Mercur (Deo)|Mercur]]*. Ergo it es nominat secun li roman deo del missagerero Mercur. Secun li ancian abrahamian judic-cristan-islamic calendare mercurdí es li triesim die del semane. Mercurdí es li medie del semane. Pro in mult lingues li parol por mercurdí significa *medie del semane* quam in german *Mittwoch*, in finlandesi *keskiviiko* o in russ *среда*.
Jovedí

**Jovedí** es li quaresim die del semane. It es li die pos mercurdí e li die ante venerdí. Li parol jovedí in Interlingue es derivat del latin-parol *Jovis Dies* quel significa *Die de [[Jupiter (Deo)|Jupiter]]*. Ergo it es nominat secun li max suprem roman deo Jupiter. 

In li ancian Babylon jovedí esset li die del deo Marduk. In li germanic lingues jovedí es nominat secun li deo de tónnere Thor (Þór). Ergo in german jovedí es nominat *Donnerstag* e in anglesi *Thursday*. In li slavic lingues e li baltic lingues jovedí es nominat quam quaresim die del semane, por exemple in russ *четверг* e in croat *četvrtak*.
Venerdí

**Venerdí** es li quinesim die del semane. It es li die pos jovedí e li die ante saturdí. Li parol venerdí in Interlingue es derivat del latin-parol *Dies Veneris* quel significa *Die del [[Venus (Deessa)|Venus]]*. Ergo it es nominat secun li roman deessa del amore Venus. 

Secun li ancian abrahamian judic-cristan-islamic calendare venerdí es li sixesim die del semane.

In li germanic lingues jovedí es nominat secun li nordic-germanic deessa del amore Freya. Ergo in german venerdí es nominat *Freitag* e in anglesi *Friday*. In li slavic lingues e li baltic lingues venerdí es nominat secun li númere quin, por exemple in russ *пятница* e in croat *petak *.
Kristin Brinker

**Kristin Brinker** es un féminin politico de Germania. Ella nascet ye li 6-im de april 1972 in Bernburg e es desde li 13-im de marte 2021 presidente del dextri partise Alternative por Germania in Berlin. Desde li annu 2016 ella es membre del parlament del cité e país federal Berlin. 

## Personal e professional vive
Kristin Brinker fat un aprentisage de bank. Ella studiat architectura in Berlin e fat su diplom quam ingeniera. In li annu 2005 ella fat su doctoratu.

Kristin Brinker es maritat con Günter Brinker qui anc esset presidente del Alternative por Germania de Berlin.

## Political cariera
* 2013 Kristin Brinker devenit membre del dextri partise Alternative por Germania.
* 2016 Kristin Brinker es electet quam membre del parlament del land Berlin. In li fraction del Alternative por Germania ella es li parlatora por financies e budgete.
* 2021 Kristin Brinker es electet li 13-im de marte 2021 al presidente del Alternative por Germania in Berlin. Ella ganiat ti election tre strettmen contra Beatrix von Storch.

## Ligamentes extern
* Internet-págine de Kristin Brinker
* Informationes pri Kristin Brinker sur li oficial págine del parlament de Berlin
Giorgia Meloni

**Giorgia Meloni** es un féminin politico de Italia. Ella nascet li 15-im de januar 1977 in Roma e es desde li 8-im de marte 2021 presidente del dextri partise Fratres de Italia. Giorgia Meloni devenit ye li 22-im de octobre 2022 quam unesim fémina prim-ministre de Italia. Ella es anc desde li 29-im de septembre 2020 presidente del Partise del europan conservatives e reformatores quel es un alliantie de dextri partises in Europa. 

## Personal e professional vive
Li patre de Giorgia Meloni es del insul Sardinia e li matre de Sicilia. Li patre forlassat li familie quande Giorgia Meloni esset in li etá de 11 annus. Ella adultijat in li districte Garbatella in Roma.

Giorgia Meloni ha un diplom por lingues del Institut Americo Vespucci. Meloni laborat quam servitora por trincages, bonna e anc quam servitora in li nocte-bar Piper Club in Roma.

Giorgia Meloni have un filia con su partner Andrea Giambruno.

## Political cariera
* 1992-1995 Giorgia Meloni esset membre in li post-fascistic partise Social Movement de Italia.
* 1995-2009 Membre in li National Alliantie de Italia.
* 2006 Giorgia Meloni es electet in li parlament de Italia.
* 2008-2011 Giorgia Meloni esset ministre por li yunesse inter li 8-im de may 2008 e li 16-im de novembre 2011 in li guvernament de Silvio Berlusconi.
* 2009-2012 Meloni esset membre in li dextri electotal alliantie Popul de Libertá.
* 2012 Giorgia Meloni devenit membre in li nov post-fascistic partise Fratres de Italia.
* 2014 Giorgia Meloni es electet li 8-im de marte 2014 quam presidente del partise Fratres de Italia.
* 2020 Ella esset electet li 29-im de septembre 2020 quam presidente del europan alliantie de radical dextri partises Partise del europan conservatives e reformatores.
* 2022 Giorgia Meloni devenit ye li 22-im de octobre 2022 prim-ministre de Italia. Ella es li unesma fémina in ti oficie.
Saturdí

**Saturdí** es li sixesim die del semane. It es li die pos venerdí e li die ante soledí. Li parol saturdí in Interlingue es derivat del latin-parol *Dies Saturni* quel significa *Die del [[Saturn (Deo)|Saturn]]*. Ergo it es nominat secun li roman deo del agricultura e semage Saturn. 

In li judic calendare saturdí have li nómine sábbat es li ultim die del semane e die del deo.
Skadi Mons

**Skadi Mons** /ˈskɑːði ˈmɒnz/ es un monte sur li planete Venus in Maxwell Montes, ye li centre de Ishtar Terra. It es li max alt punctu del planete con un altitúdine de 10 700 metres. Talmen it es anc li max frisc e minu pressionat loc del tot planete, con un temperatura de circa 380°C e pression de 45 barres (aproximativmen 100 gradus e 45 barres minu alt quam li pluparte del locs sur li planete).
Soledí

**Soledí** es li settisim e ultim die del semane. It es li die pos saturdí e li die ante lunedí. Li parol soledí in Interlingue es format in relation al germanic lingues e significa *Die del sol* quam in german *Sonntag* o in anglesi *Sunday*. In altri europan lingues li parol por soledí refere se a *Die del dómino* quam in hispan *domingo* o italian *domenica*.

In crista landes li soledí es un festa-die. Mult homes ne labora por haver li possibilitá ear a un messe o oficie divin in li eclesia. In li historic cristan tradition soledí es li unesim die del semane.
Semane

Un **semane** es un unité por mesurar témpor. Un semane consiste ex sett dies. Un semane ne es un fisic unité de mesura. In li annu 1975 li International Organisation por Standardisation recomandat que li órdines del dies del semane es: lunedí, mardí, mercurdí, jovedí, venerdí, saturdí e soledí.

In li judeic-cristan-islamic tradition li semane comensa con soledí vice lunedí.

Un annu consiste ex 52 e quelcvez 53 semanes e un mensu consiste ex un poc plu quam quar semanes.
Gabi Fechtner

**Gabi Fechtner** (nascet quam Gabi Gärtner) es un levul féminin politico de Germania. Ella nascet in li annu 1977 e es desde li 1-im de april 2017 presidente del levul-extrem Marxist-Lenininst Partise de Germania. Gabi Fechtner devenit li successor de su step-patre Stefan Engel qui ducte li minori comunist partise desde su fundation in li annu 1982.

## Personal e professional vive
Desde Gabi Fechtner have 16 annus ella es organisat politicalmen. Ella ha fat un aprentisage quam producent de instrumentes e ella laborat quam publicist.

## Political cariera
* 1999 Membre del central comité del Marxist-Lenininst Partise de Germania.
* 2004-2016 Gabi Fechtner esset membre del conilise municipal de Solingen.
* 2017 Gabi Fechtner devenit li 1-im de april 2017 nov presidente del Marxist-Lenininst Partise de Germania quam successor de su step-patre Stefan Engel.

## Ligamentes extern
* Information pri Gabi Fechtner sur li internet-págine del Marxist-Leninist Partise de Germania
Tur de Germania in 1937 del Duc e Ducessa de Windsor

Un visite esset efectuat a Nazi Germania in 1937 per Edward, Duc de Windsor, e Wallis, Ducessa de Windsor. Hante abdicat li tron britannic in decembre 1936, li fratre del duc devenit rey. Poy on dat Edward li titul Duc de Windsor, e il maritat Wallis Simpson in junio 1937. Tande il semblat simpatic a Germania e anunciat in septembre que il intentet viagear privatmen a Germania por efectuar un tur de usines. Benque su interesse esset oficialmen ti de un resercha pri li conditiones social e economic del classe laboratori, in li circumage trovat se un Europa quel comensat denov li preparationes por un nov guerre. Li apoyantes del Duc videt in il li rol de un pacificator inter Britannia e Germania, ma li guvernament de Britannia refusat aprobar un tal rol e stat contra li tur, credente que li Nazis vell utilisar li presentie del Duc por propaganda. In plu, su fémina rejectet del britannic etablissement, Windsor volet dar la li experientie de un visite statal. Il promesset al guvernament que li tur vell esser efectuat relativmen silentmen, e li tur evenit inter li 12 e 23 de octobre.
Lingue shilha

Li lingue **shilha** (/ˈʃɪlhə/) es un lingue berber parlat per li popul shilha. On parla it con un population de plu quam ott million in li sudwest de Morocco. Li parlantes de shilha nomina lor lingue taclḥit (/taʃlʜijt/), e in recent publicationes in anglés on vide un simil ortografie, con li lingue sovente nominat Tashelhiyt o Tashelhit. In li arabic parlat in Morocco on nomina it Šəlḥa, e in francés tachelhit, chelha o chleuh.

Li loc in quel shilha es parlat possede un superficie de circa 100,000 quadrat-kilometres, in quel li max grand cité es Agadir, con un population de plu quam 400,000 persones along li costa.

On posse sequer li tradition litterari de shilha til un periode pluri secules ante li epoca colonial, e mult textus scrit in arabic lítteres desde li 16im secul til li modern epoca conserva li lingue. Un modern litteratura printat in shilha ha developat se desde li annus 1970.
Christian Rechholz

**Christian Rechholz** es un politico de Germania. Il nascet in li annu 1977 in Berlin e esset desde li 19-im de septembre 2020 e octobre 2022 presidente del Ecologic Democratic Partise. 

## Personal e professional vive
Christian Rechholz nascet in Berlin, ma habita desde su 6-im etá in Nürnberg. Il studiat political scientie, historie, public administration e jurnalistica in Bamberg e Potsdam. 

Christian Rechholz laborat quam jurnalist e parolator del presse e proprietario de un agentie por comunication, ma nu il labora quam instructor in un scola.

## Political cariera
* Christian Rechholz es presidente del Ecologic Democratic Partise in Nürnberg.
* 2020 Christian Rechholz es electet li 19-im de septembre 2020 quam nov presidente del Ecologic Democratic Partise. Il ganiat ti election contra su antecessor Christoph Raps durant li congress del partise in Suhl. Il candidat quam candidate por li borgomastro de Nürnberg e recivet 1,11 percentes.
* 2020-2022 Christian Rechholz esset presidente del Ecologic Democratic Partise.
* 2022 Christian Rechholz perdit li electiones al presidente del Ecologic Democratic Partise sur li partise-congress in li octobre 2022 contra Charlotte Schmid.

## Ligamentes extern
* Information pri Christian Rechholz sur li internet-págine del Ecologic Democratic Partise de Nürnberg por li electiones local 2020
Afere de Wells e Wellington

Li **Afere de Wells e Wellington** es li nómine dat al evenimentes circum li publication de tri paperes de resercha in li Australian Journal of Herpetology in 1983 e 1985. On etablisset li jurnale in 1981 quam un publication revuat per pares sur li studie de amfibies e reptiles. On publicat li prim du numerós sub editor Richard W. Wells, un studente del unesim annu in biologie che li Universitá de New England in Australia. Poy Wells cessat comunicar con li redaction del jurnale por du annus, poy subitmen publicat li jurnale sin revúe per pares in 1983 e 1985. Con se self e docente de liceo C. Ross Wellington quam co-autores, li paperes reorganizat li tot taxonomie del amfibies e reptiles in Australia e Nov-Zeland e proposit plu quam 700 changes al binomial nomenclatura del herpetofauna del region.

Li membres del comunité herpetologic monstrat un fort reaction contra li actiones de ti du, e in fine successat in un processu in li International Commission pri Zoologic Nomenclatura por supresser li nómines proposit de ili. Poy sequet quar annus de argumentation, pos quel li comission decidet ne votar sur li casu, pro que it actet se por li pluparte pri argumentes taxonomic e ne nomenclatural; alcun nómines de Wells e Wellington restat talmen íntuchat. Li casu monstrat li vulnerabilitá al etablisset regules de nomenclatura biologic, e mem in 2020, 24 del specific nómines assignat de Wells e Wellington resta valid senior sinonimes.
Samia Suluhu

**Samia Suluhu Hassan** es un féminin politico de Tanzania. Ella nascet li 27-im de januar 1960 in li Sultanatu Zanzibar e es desde 19-im de januar 2021 presidente de Tanzania. Samia Suluhu es membre del regnant socialist partise Chama Cha Mapinduzi (Partise del Revolution). Ella es li unesim fémina in li position del presidente de Tanzania pos li morte del presidente John Magufuli li 17-im de marte 2021.

Pos li scola Samia Suluhu laborat in li ministre por planes e developament. Ella studiat public administration e laborat por li Program Mundal por Nutitrion (WFP) del Organisation del Unit Nationes.

En septembro 2021, Samia Suluhu konfirmis, ke ŝi intencas kandidatiĝi por prezidanto en 2025 kaj tiel fariĝi la unua elektita virina prezidanto de la lando, se ŝi venkos.

Samia Suluhu es maritat con Hafidh Ameir. Li cuple have quar infantes.

## Political cariera
* 1987 Samia Suluhu devenit membre del regnant socialist partise Chama Cha Mapinduzi (Partise del Revolution).
* 2000 Samia Suluhu es electet quam membre del parlament de Zanzibar.
* 2000-2005 Ella esset ministre por labore, developament del sexu e infantes in li autonom insul Zanzibar.
* 2005-2010 Samia Suluhu esset ministre por turisme, comercie e developament de Zanzibar.
* 2010-2015 Membre del parlament de Tanzania por Makunduchi e ministre del state por aferes del union por li oficia del vice-presidente de Tanzania.
* 2015-2021 Samia Suluhu esset vice-presidente de Tanzania de 5-im de novembre 2015 til 19-im de marte 2021 sub li presidente John Magufuli.
* 2021 Samua Suluhu devenit li 19-im de marte 2021 presidente de Tanzania per li morte del presidente John Magufuli li 17-im de marte 2021.
Robert Habeck

**Robert Habeck** es un politico de Germania. Il li 2-im de septembre 1969 in Lübeck e esset inter li 27-im de januar 2018 e li 29-im de januar 2022 co-presidente de radical ecologic levul partise Alliantie'90/Li Verdes con Annalena Baerbock. Robert Harbeck esset inter li 8-im de decembre 2021 e li 6-im de may 2025 ministre de economie e protection del clima.

## Personal e professional vive
Robert Habeck studiat filosofie, germanistica e filologie in Freiburg im Breisgau. Il anc studiat in Roskilde (Dania) e Hamburg. Il fat su doctoratu in li annu 2000 in Hamburg per un dissertation pri li litterari estetica.

Robert Habeck laborat quam autor. Il scri su libres juntmen con su marita Andrea Paluch. Li cuple publicat traductiones del anglesi litteratura e scrit libres por infantes e romanes quam Hauke Haiens Tod (2001), Der Schrei der Hyänen (2004), Der Tag, an dem ich meinen toten Mann traf (2005), Zwei Wege in den Sommer (2006), Unter dem Gully liegt das Meer (2007) e SommerGIG (2009). In li annu 2008 Habeck e Paluch scrit li pezze del teatre Neunzehnachtzehn.

Robert Habeck es maritat con li autoressa Andra Paluch. Li cuple have quar filios e li familie habita in Flensburg.

## Political cariera
* 2002 Robert Habeck devenit membre del radical ecologic levul partise Alliantie'90/Li Verdes.
* 2004-2009 Robert Habeck esset presidente con del partise Alliantie'90/Li Verdes in li país federal Schleswig-Holsteinia.
* 2009 Robert Habeck es electet in li parlament del país federal Schleswig-Holsteinia e devenit chef del fraction del partise  Alliantie'90/Li Verdes.
* 2012-2018 Vice-prim-ministre e ministre por energetical transition, circumité, agricultura e digitilisation in li guvernament del país federal Schleswig-Holsteinia.
* 2018 Robert Habeck es electet li 27-im de januar 2018 quam co-presidente del partise Alliantie'90/Li Verdes juntmen con Annalena Baerbock.
* 2018-2022 Co-presidente del partise Alliantie'90/Li Verdes.
* 2021 Robert Harbeck devenit li 8-im de decembre 2021 ministre por economie e protection del clima in li guvernament de Olaf Scholz.
* 2021-2025 Robert Harbeck esset inter li 8-im de decembre 2021 e li 6-im de may 2025 ministre de economie e protection del clima.
* 2021-2025 Robert Habeck esset membre del parlament de Germania.
* 2022 Pro su oficie in li guvernament Robert Habeck ne candidat plu quam presidente del partise li 29-im de januar 2022.

## Politica
Robert Habeck es egardat quam representante del moderat fraction in li radical ecologic levul partise Alliantie'90/Li Verdes. Habeck deletet su contos che Facebook e Twitter e critica li social medies *quam instrument del disunion societá*.
Amelie von Wulffen

**Amelie von Wulffen** es un artist de Germania. Ella nascet in li annu 1966 in Breitenbrunn e es famosi pro su dessines, collages e fotografies. Amelie von Wulffen studiat arte en München al Akamedie der Bildenden Künste. 

In li annu 2000 ella recivet li Villa-Romana premie e in li annu 2002 ars-viva premie e in li annu 2016 li triesim arte-premie Ruth Baumgarte. Amelie von Wulffen habita in Berlin.

Amelie von Wulffen es un modern artist.

## Ligamentes extern
* Articul in li jurnal Tagesspiegel pri li exposition de Amelie von Wulffen in Berlin
*Amelie von Wulffen che li internet-págone kunstaspekte.de
Li Romance de Photogen e Nycteris

**Li Romance de Photogen e Nycteris** o *Li Yuno del Jorne e li Yuna de Nocte* es un roman del scot autor George MacDonald ex li annu 1882. It esset traductet in li annu 2019 de David MacLeod in Interlingue.

Li original esset scrit in anglesi con li titul *The Day Boy and the Night Girl. The Romance of Photogen and Nycteris.* Li Romance de Photogen e Nycteris es un fabulatri raconta pri li amore del yuno Photogen e li yuna Nycteris qui devet habitar che li sorciera Watho.

## Quelc nómines del caracteres in li libre e lor etimologie
*Photogen (del ancian grec φῶς (photo-) 'lúmine', e -γενής (-genēs) 'productor de')
*Nycteris (del ancian grec νύχτα (nýchta) 'nocte')
*Aurora (del latin aurōra 'aurora, deessa del aurora')
*Vesper (del latin vesperī 'vésper')

## Ligamentes extern
*Traduction de Li Romance de Photogen e Nycteris in Occidental
Capella Honan

Li **Capella Honan** (Irlandés: *Séipéal Uí Eonáin*, antey li *Saint Finbarr's Collegiate Chapel* e *The Honan Hostel Chapel*) es un micri eclesia catolic constructet con li celtic-romanesc reviventie-stil sur li terren de University College Cork in Cork, Irland. Dessinat in 1914, li edificie esset completat in 1916 e completmen furnit in 1917. Su architectura a accessories es representativ del movement de Celtic Reviventie quel evoka li stil insular trovat in Irland e Britannia inter li 7im e 12im secules.

Li construction del capella esset iniciat e supervidet de John O'Connell, un solicitor de Dublin, e prominent membre del movementes del celtic reviventie. Il esset apoyat financiarimen de Isabella Honan (1861-1913), li ultim membre de un rich familie de Cork, qui donat un grand quantitá por li construction del capella.

## Servicies liturgic
Li Honan have masses omnidie e ye soledí, anc servicies memorial por decedet studiantes e membres del equip. Annualmen it es usat por 150 servicies matrimonial por graduates, quel serve quam un fonte pecuniari por li capella. In plu, musical e altri cultural evenimentes trova se ta.
Alice Neel

**Alice Neel** esset un pictora de USA in li 20-im secul. Il nascet li 28-im de januar 1900 in Merion Square (Pensilvania) e morit  li 13-im de octobre 1984 in New York. 

Alice Neel devenit famosi per su portretes. Ella es un representante del stil del American Realisme. Li modelles de su portretes esset homes de su personal circumites. Su picturas de nud féminas esset mult laudet pro li féminin perspective de ti portretes. Alice Neel anc pictet gravid féminas.

Alice Neel esset maritat con li artist de Cuba Carlos Enríquez Gómez. Li cuple maritat in li annu 1925, ma Enríquez forlassat Neel in li annu 1930 e il retornat a Cuba con li comun filia Isabella Lilian. Li unesim filia del cuple Santillana morit ante su unesum anniversarie.
Republica de Ragusa

Li **Republica de Ragusa** esset un aristocratic maritim republica centrat sur li cité de Dubrovnik (conosset quam Ragusa in italian, german e latin) in Dalmatia. It existet inter 1358 e 1808. Con un apex in li 15im e 16im secules, it esset conquestat de Napoleon in 1808 e anexet al Napoleonic Reyatu de Italia. Su population esset circa 30,000, inter queles 5,000 vivet inter li mures del cité. Su devise esset "Non bene pro toto libertás venditur auro", significant "Li libertá ne es vendit por li tot aure in li munde".
Anna Shcherbakova

**Annna Stanivlavovna Shcherbakova** (russ: Анна Станиславовна Щербакова) es un sportista de patinage artistic de Russia. Ella nascet li 28-im de marte 2004 in Moscva e ella ganiat li championatu mundal de patinage artistic in li annu 2021 in Stockholm in li competitiones de féminas. Anna Shcherbakova esset in li etá de 16 annus quande ella devenit li champion mundal in patinage artistic.

Anna Shcerbakova esset ye li duesim rang in li championatu europan de patinage artistic in li annu 2020. Inter li annu 2019-2021 ella devenit champion de Russia in patinage artistic. 

Anna Shcherbakova comensat in li annu de tri annus patinar. Desde li annu 2013 su chefes de exercition es Eteri Tutberidze e Sergei Dudakov.
Michelle Morgan

**Michelle Morgan** es un actoressa de Canada. Ella nascet li 16-im de julí 1981 in li Calgarye ludet in li serie de television Heardland *Lou Flemming* desde li annu 2007.

Michelle Morgan ludet in li annu 2007 in li horrore-film Diary of the Dead li rol de Debry Moynihan. Ella anc directet du curt filmes. Michelle Morgan es desde li annu 2012 maritat con Derek Tisdelle e li cuple have tri infantes.

Michelle Morgan ludet in pluri filmes de cinemá e series e filmes de television.
19 julí

----
**19 julí** es li 200-im die del annu in li calendare gregorian (li 201-im die in annus bissextil). Resta 165 dies til li fine del annu.

## Evenimentes
*64 - Li Grand Foy de Roma eveni con un duration de six dies; un demí del cité es destructet.

## Nascenties

## Mortes
25 julí

----
**25 julí** es li 206-im die del annu in li calendare gregorian (li 207-im die in annus bissextil). Resta 159 dies til li fine del annu.

## Evenimentes
*306 - Constantinus I es proclamat imperator Roman de su truppes.

## Nascenties

## Mortes
26 julí

----
**26 julí** es li 207-im die del annu in li calendare gregorian (li 208-im die in annus bissextil). Resta 158 dies til li fine del annu.

## Evenimentes
*1847 - Declaration de índependentie de Liberia.

## Nascenties

## Mortes
27 julí

----
**27 julí** es li 208-im die del annu in li calendare gregorian (li 209-im die in annus bissextil). Resta 157 dies til li fine del annu.

## Evenimentes
*1964 - Guerre de Vietnam: 5,000 specialistes in plu es inviat del Unit States a Sud-Vietnam, con queles li tot númere de forties ta atinge 21,000.

## Nascenties

## Mortes
20 julí

----
**20 julí** es li 201-im die del annu in li calendare gregorian (li 202-im die in annus bissextil). Resta 164 dies til li fine del annu.

## Evenimentes
*1810 - Citeanes de Nov-Bogotá declara lor índependentie de Hispania.

## Nascenties

## Mortes
21 julí

----
**21 julí** es li 202-im die del annu in li calendare gregorian (li 203-im die in annus bissextil). Resta 163 dies til li fine del annu.

## Evenimentes

## Nascenties
*Imperator Wen de Sui, imperator del dinastie Sui (m. 604)
* 1911 - Marshall McLuhan**,** filosof canadian.
* 1923 - Paul Xuereb, presidente de Malta (m. 1994)
* 1944 - John Atta Mills, presidente de Ghana (m. 2012)
* 1961 - Mokgweetsi Masisi, presidente de Botswana

## Mortes
30 julí

----
**30 julí** es li 211-im die del annu in li calendare gregorian (li 212-im die in annus bissextil). Resta 154 dies til li fine del annu.

## Evenimentes
*762 - Fundation de Bagdad.

## Nascenties

## Mortes
31 julí

----
**31 julí** es li 212-im die del annu in li calendare gregorian (li 213-im die in annus bissextil). Resta 153 dies til li fine del annu.

## Evenimentes
*1992 - Li nation de Georgia deveni membre del Unit Nationes.

## Nascenties

## Mortes
Eraclus

**Eraclus**, anc scrit Eraclius o Evraclus, esset li 25im epíscop de Liège (959–971) in li hodial Belgia.
Loki

**Loki** es un deo quel apari in li mitologie scandinavian.

Il apari anc quam un caractere in li comics e filmes de Marvel, quel es basat sur li original Loki ma in témpores modern.
Lärobok i Occidental

**Lärobok i Occidental** (Libre de aprension por Occidental) es un libre scrit de Bertil Blomé in li annu 1930 in li lingue sved por aprender li lingue Occidental. It have 73 págines.

## Ligamentes extern
*Original libre scanat (pdf)
*Lärobok i Occidental tippat
Abusejo

**Abusejo** es un municipie situat in li provincia de Salamanca, in li comunité autonom de Castilia e Leon, Hispania. It have un population de  habitantes.

## Location e geografie

## Historie
29 julí

----
**29 julí** es li 210-im die del annu in li calendare gregorian (li 211-im die in annus bissextil). Resta 155 dies til li fine del annu.

## Evenimentes
*1836 - Inauguration del Arc de Triomphe (Arc de Triumf) in Paris, Francia.

## Nascenties

## Mortes
28 julí

----
**28 julí** es li 209-im die del annu in li calendare gregorian (li 210-im die in annus bissextil). Resta 156 dies til li fine del annu.

## Evenimentes
*1635 - Guerre de Ottant Annus: li hispanes capte li strategic nederlandesi forteresse de Schenkenschans.

## Nascenties

## Mortes
Barbara Prakopenka

**Barbara Prakopenka** es un german actoressa de television. Ella nascet li  29-im de april 1992 in Gomel (Bielorussia). Barbara Prakopenka es de bieloruss orígine. In li etá de du annus ella venit a Germania.

Ye li annu 2010 ella ludet su unesim rol in li serie de television *Lena - Liebe meines Lebens*. Inter 2012 e 2014 Barbara Prakopenka ludet in li serie de television de RTL Unter Uns *Kira Beckmann* in 135 episodes. Ye li annu 2021 ella ludet in li dial serie de television de RTL Alles was zählt li sportista de artistic patinage *Greta Voss*.

Barbara Prakopenka parla german, russ e anglesi. Ella habita in Berlin.
Calpurnia

***Calpurnia*** esset li triesim e útlim marita del politico e dictator del Roman Republica Julius Caesar. Ella  nascet circa 70  a.C. in Roma. Li date se su morte ne es conosset.

Calpurnia esset li filia del roman senatano Lucius Calpurnius Piso Cesoninus. Ye li annu 59 a.C. ella maritat in tre yun etá li mult plu old Julius Caesar, ma li maritage restat sin infantes. Secun ancian roman historicos Calpurnia somniat in li nocte ante li assassination de Julius Caesar que il esset mortat in su dom. Ella avertit su marito ear al Senatu. Pos li assassination de Julius Caesar Calpurnia dat omni documentes de su marito a Marcus Antonius. On ne save plu pri li vive de Calpurnia pos li morte de Julius Caesar.

In li annu 1982 un asteroid esset nominat secun Calpurnia.